《戏赠友人张解州》
明代·贺钦

平生少陵诗，先生嗜之极。方其得意时，宁知有六籍。

吟哦固所得，句语肯轻掷。未合此格调，终年不下笔。

章成持示人，苍古多弗识。朋侪无赏音，抚简自叹息。

惩此谢诗坛，酒量空无敌。我言扬子云，太玄终不匿。

今晦后应显，劝君无固必。

作者简介：（1437—1510）明辽东义州卫人，字克恭，号医闾。本籍定海，以戍乃居义州。少好学，成化二年进士。授户科给事中，因亢旱，上章极谏，寻告病归。读《近思录》有悟，乃师事陈献章，不复出仕。有《医闾集》。